
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1161 

27 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μέλους του Διοικητικού Συμβουλίου 
του Οργανισμού Ασφάλισης Εξαγωγικών Πιστώσεων 

(ΟΑΕΠ) . 1 

Προκήρυξη της θέσης του Διευθύνοντος Συμβούλου 
της Κτηματικής Εταιρείας του Δημοσίου (Κ.Ε.Δ.). 2 

Τύπος και περιεχόμενα φύλλων υπολογισμού φορολο¬ 
γητέας αξίας ακινήτων . 3 

Τροποποίηση της 1067780/82/Γ0013/9.6.94 (ΦΕΚ 

549/Β') απόφασης Υπουργού Οικονομικών . 4 

Τροποποίηση της Β7/34/26.1.94 (ΦΕΚ 87/Β7 
10.2.1994) υπουργικής απόφασης που αναφέρεται 
στην Έγκριση Π.Μ.Σ. του Τμήματος Χημείας του 
Πανεπιστημίου Ιωαννίνων . 5 


Μετατροπή μιας (1) κενής θέσης ειδικευόμενου για¬ 
τρού ειδικότητας Γεν. Χειρουργικής, σε μία (1) θέση 
ειδικευόμενου γιατρού ειδικότητας Αγγειοχειρουρ¬ 
γικής στο Περιφερ. Γενικό Νοσοκομείο Αθηνών 


-ΛΑΪΚΟ» . 6 

Μεταβίβαση αρμοδιοτήτων της Διοικητού του Ο.Γ.Α. 
στους Γ ενικούς Διευθυντές Ασφάλισης και Διοικητι¬ 
κής Υποστήριξης. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 42890/ΔΙ0Ε/2147 (1) 


Αντικατάσταση μέλους του Διοικητικού Συμβουλίου του 
Οργανισμού Ασφάλισης Εξαγωγικών Πιστώσεων 
(ΟΑΕΠ). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν.1558/1985 «Κυβέρνηση και Κυβερνητικά Όρ¬ 
γανα» άρθρο 29Α το οποίο προστέθηκε με το άρθρο 27 
του Ν. 2081/1992 (ΦΕΚ 137/Α726.7.1987 και ΦΕΚ 154/ 
Α/10.9.1992 αντίστοιχα). 

β) Του Ν. 1796/1988 «Σύσταση Οργανισμού Εξαγωγι¬ 


κών Πιστώσεων (ΟΑΕΠ) και άλλες διατάξεις». 

γ) Του άρθρου 87 παρ. 2 του Ν. 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» όπως 
ισχύει μετά την έκδοση του Ν. 1895/1990 «Συμπλήρωση 
διατάξεων του Ν. 1892/1990, ρύθμιση συναφών θεμάτων 
και άλλες διατάξεις» άρθρο 1 παρ. 10. 

δ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/Α71993). 

2. Την υπ' αριθμ. 34001 /ΔΙΟΕ 1957/9.10.1996 κοινή 
απόφαση του Πρωθυπουργού και του Υπουργού Εθνικής 
Οικονομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 937/Β714.10.1996 και ΦΕΚ 
956/Β717.10.1996). 

3. Την υπ’ αριθμ. Ε1 /6581 /20.11.1990 κοινή απόφαση 
των Υπουργών Εμπορίου, Εθνικής Οικονομίας και Προε¬ 
δρίας της Κυβέρνησης «Περί διευρύνσεως των μελών του 
Δ.Σ. του ΟΑΕΠ». 

4. Την αριθμ. 47663/ΔΙΟΕ 760/20.7.1995 υπουργική 
απόφαση σχετικά με την «Ανασυγκρότηση του Διοικητικού 
Συμβουλίου του Οργανισμού Ασφάλισης Εξαγωγικών Πι¬ 
στώσεων (ΟΑΕΠ)» (ΦΕΚ 662/Β726.7.1995 και ΦΕΚ 730/ 
Β728.8.1995). 

5. Το με υπ’ αριθμ. πρωτ. 1100Α/5.11.1996 έγγραφο 
του ΟΑΕΠ, αποφασίζουμε: 

Τροποποιούμε την υπ’ αριθ. 47663/ΔΙΟΕ 760/ 
20.7.1995 απόφασή μας και ορίζουμε, ως μέλος του Διοι¬ 
κητικού Συμβουλίου του Οργανισμού Ασφάλισης Εξαγωγι¬ 
κών Πιστώσεων (Ο.Α.Ε.Π.) σε αντικατάσταση του αποβιώ- 
σαντος Νικολάου Γάτου, τον Αντώνιο Σαούλη, Αντιπρόε¬ 
δρο του Πανελληνίου Συνδέσμου Εξαγωγέων. 

Κατά τα λοιπά ισχύει ως έχει η παραπάνω απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1996 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΜΠΑΛΤΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1135579/2318/0001 (2) 

Προκήρυξη της θέσης του Διευθύνοντος Συμβούλου της 
Κτηματικής Εταιρείας του Δημοσίου (Κ.Ε.Δ.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 6 και 7 του Ν. 2414/1996 (Α’ 135/96) 
«Εκσυγχρονισμός των Δημοσίων Επιχειρήσεων και Οργα¬ 
νισμών και άλλες διατάξεις». 

2. Του Ν. 1558/1985 «Κυβέρνηση και Κυβερνητικά 
Όργανα» (Α 137/85). 

3. Του Ν. 973/1979 «Περί συστάσεως Κτηματικής Εται¬ 
ρείας του Δημοσίου» (Α’ 226/79), όπως τροποποιήθηκε 
και ισχύει σήμερα. 

4. Της αριθμ. 1130279/1534/(Χ)06Α/5.12.196 κοινής 
απόφασης του Υπουργού Εθνικής Οικονομίας και του 
Υφυπουργού Οικονομικών «Προσαρμογή του καταστατι¬ 
κού της Κτηματικής Εταιρείας του Δημοσίου (ΚΕΔ) στις 
διατάξεις του Ν.2414/96» (ΦΕΚ 1108/Β/1996). 

5. Του άρθρου 3 της αριθμ. 1107147/1239/0006Α/ 
4.10.1996 κοινής απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών» (Β’ 
922/96). 

6. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας». 

7. Το γεγονός ότι δεν προκαλεί δαπάνη στον κρατικό 
προϋπολογισμό, αποφασίζουμε: 

Την προκήρυξη της θέσης του Διευθύνοντος Συμβού¬ 
λου της Κτηματικής Εταιρείας του Δημοσίου (Κ.Ε.Δ.) με 
τους ακόλουθους όρους και προϋποθέσεις: 

1) Η πρόσληψη του Διευθύνοντος Συμβούλου γίνεται 
για χρονικό διάστημα πέντε (5) ετών. 

2) Ο Διευθύνων Σύμβουλος είναι μέλος του Διοικητικού 
Συμβουλίου (Δ.Σ.) της Κ.Ε.Δ. και η ιδιότητά του δεν είναι 
ασυμβίβαστη με την ιδιότητα του Προέδρου του Δ.Σ. 

3) Τα ελάχιστα προσόντα που απαιτούνται για την κατά¬ 
ληψη της θέσης του Διεθύνοντα Συμβούλου είναι: 

α) Πτυχίο Ανωτάτου Εκπαιδευτικού Ιδρύματος (Α.Ε.Ι.) 
της ημεδαπής ή ισότιμο της αλλοδαπής. 

β) Να έχει εμπειρία τουλάχιστον πέντε (5) ετών σε θέση 
σημαντικής ευθύνης και απαιτήσεων στο δημόσιο ή τον 
ιδιωτικό τομέα με αντικείμενο συναφές προς το αντικεί¬ 
μενο των δραστηριοτήτων της Κ.Ε.Δ. 

γ) Άριστη γνώση της Ελληνικής και της Αγγλικής γλώσ¬ 
σας. 

4) Τίτλοι σπουδών, βιογραφικά σημειώματα και άλλα δι- 
καιολογητικά θα υποβληθούν στην Υπηρεσία Διοικητικού 
της Κ.Ε.Δ. 

Η διαδικασία επιλογής (προκήρυξη - αξιολόγηση) ανατί¬ 
θεται στο Δ.Σ. της Κ.Ε.Δ. και πρέπει να ολοκληρωθεί μέ¬ 
χρι 21.2.1997 οπότε και θα υποβληθεί η σχετική πρόταση 
προς τους αρμόδιους Υπουργούς Εθνικής Οικονομίας και 
Οικονομικών και τον Υφυπουργό Οικονομικών για την έκ¬ 
δοση της κοινής απόφασης διορισμού (παρ. 2 άρθρου 6 Ν. 
2414/1996). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ. 1129487/480/Γ0013 (3) 

Τύπος και περιεχόμενα φύλλων υπολογισμού 
φορολογητέας αξίας ακινήτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ 
43 τ.Α’) του άρθρου 14 του 1473/1984 (ΦΕΚ Α’ 127) και 
του άρθρου 10 του Ν. 2386/7.3.1996 (ΦΕΚ 43 τ. Α’). 

2. Τη διάταξη της παρ. 4 του άρθρου 7 του Α.Ν. 1521 / 
1950 (ΦΕΚ Α’ 245), που κυρώθηκε με το Ν. 1587/1950, 
όπως ισχύει: 

3. Τις διατάξεις των άρθρων 67,88 και 94 του Ν.Δ. 118/ 
1973 (ΦΕΚ 202 Α’). 

4. Τις διατάξεις της αριθμ. 1129485/479/Φ0013/ 
3.12.1996, ΠΟΑ. 1310. 

5. Την αριθ. 1107147/1239/006Α/4.10.96 (ΦΕΚ 922/ 
Β’/1996) απόφαση του Πρωθυπουργού και Υπουργού Οι¬ 
κονομικών με την οποία μεταβιβάζονται αρμοδιότητες του 
Υπουργού Οικονομικών στους Υφυπουργούς Οικονομι¬ 
κών. 

6. Το γεγονός ότι δεν δημιουργείται δαπάνη για τον 
Κρατικό προϋπολογισμό, αποφασίζουμε: 

1. Ορίζουμε, από της 30.12.1996 τον τύπο και περιεχό¬ 
μενο εννέα (9) φύλλων υπολογισμού φορολογητέας αξ’ιας 
ακινήτων, όπως έχουν τα σχετικά υποδείγματα που επισυ¬ 
νάπτονται ως παράρτημα της απόφασης αυτής. 

2. Τα πιό πάνω φύλλα υπολογισμού αξίας ακινήτων θα 
υποβάλλονται μόνο αν στις δηλώσεις φορολογίας μεταβί¬ 
βασης ακινήτων, κληρονομιών, δωρεών και γονικών παρο¬ 
χών περιλαμβάνονται ακίνητα που βρίσκονται σε περιοχές 
όπου δεν ισχύει το σύστημα του αντικειμενικού προσδιορι¬ 
σμού της φορολογητέας αξίας τους, καθώς και ειδικά κτί¬ 
ρια που είτε βρίσκονται σε περιοχές όπου ισχύει το σύ¬ 
στημα αυτό είτε όχι. 

3. Αντί των φύλλων υπολογισμού της παραγράφου 1 της 
απόφασης αυτής, παρέχεται η δυνατότητα υποβολής 
φύλλων που έχουν εκτυπωθεί σε απλό χαρτί Α4 ή Α3 στα 
οποία θα απεικονίζονται με πλήρη πιστότητα όλα τα στοι¬ 
χεία και οι συντελεστές που αναφέρονται στα φύλλα της 
πιό πάνω παραγράφου 1, εκτός της τελευταίας σελίδας 
των οδηγιών τους. Σε περίπτωση διαπίστωσης ανακρί¬ 
βειας ή παράλειψης των πιό πάνω συντελεστών θα επι¬ 
βάλλονται οι προβλεπόμενες από το νόμο κυρώσεις. 

4. Τα ανωτέρω φύλλα υποβάλλονται σε δύο αντίτυπα, 
από τα οποία το ένα παραμένει στην αρμόδια ΔΟΥ και τα 
άλλο αποστέλλεται από αυτή, μαζί με το αντίτυπο της φο¬ 
ρολογικής δήλωσης, στο Κέντρο Πληροφορικής του 
Υπουργείου Οικονομικών (ΚΕ.Π.Υ.Ο.). 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αρίθ. 1129486/481/ΓΟΟΙ 3 (4) 

Τροποποίηση της 1067780/82/Γ0013/9.6.1994 (ΦΕΚ 
549/Β') απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ 
43/Α’) και του άρθρου 14 του Ν. 1473/1984 (ΦΕΚ 127 
Α’), όπως ισχύουν. 

2. Τις ιδιατερότητας κάθε περιοχής ή τμήματος αυτής, 
όπως συνθήκες περιβάλλοντος και θέας, εξυπηρέτηση 
(υποδομή, συγκοινωνία κ.λπ.), εμπορικότητα δρόμων, πο- 
λεοδομικές ρυθμίσεις (συντελεστής δόμησης οικοπέδου 
κ.λπ.). 

3. Τις ιδιαιτερότητες των ακινήτων, όπως ιδία χρήση (οι- 
κόπεδο, διαμέρισμα, κατάστημα, αποθήκη, βιομηχανικό 
κτίριο κλπ), πρόσοψη (σε αίθριο, σε πλατεία κλπ), όρο¬ 
φος, επιφάνεια, παλαιότητα κτιρίου, συνιδιοκτησία, ειδι¬ 
κές συνθήκες (σεισμός, πλημμύρα, πυρκαγιά, απαλλοτρι- 
ώση κλπ), δέσμευση (διατηρητέο κτίριο, αρχαιολογική 
έρευνα κλπ). 

4. Την ανάγκη εφαρμογής, κατά τη μεταβίβαση ακινή¬ 
των, των σχετικών με το αντικειμενικό σύστημα διατάξεων 
ενιαίως. 

5. Την απόφασή μας αριθ. 1067780/82/Γ0013/ 
9.6.1994 (ΦΕΚ 549/Β’), όπως ισχύει. 

6. Την αριθ. 1107147/1239/006Α/4.10.1996 (ΦΕΚ 
922/Β71996) απόφαση των Πρωθυπουργού και Υπουρ¬ 
γού Οικονομικών με την οποία μεταβιβάζονται αρμοδιότη¬ 
τες του Υπουργού Οικονομικών στους Υφυπουργούς Οι¬ 
κονομικών. 

7. Το γεγονός ότι δενδημιουργείται δαπάνη για τον κρα¬ 
τικό προϋπολογισμό, αποφασίζουμε. 

Τροποποιούμε και συμπληρώνουμε την απόφασή μας 
αριθ. 1067780/82/Γ0013/9.6.1994 (ΦΕΚ549/Β’), όπως 
ισχύει, και ορίζουμε τα ακόλουθα: 

1. Το πρώτο εδάφιο της παραγράφου 1 του άρθρου 2 
αναδιατυπώνεται και συμπληρώνεται ως εξής: 

1. Το αντικειμενικό σύστημα εφαρμόζεται για τον προσ¬ 
διορισμό της φορολογητέας αξίας κατά τη μεταβίβαση 
ακινήτων με επαχθή αιτία ή αιτία θανάτου, δωρεάς, γονι¬ 
κής παροχής, εφόσον τα ακίνητα βρίσκονται εντός σχε¬ 
δίου πόλης και μόνον αν αυτά (ακίνητα) βρίσκονται σε πε¬ 
ριοχές που έχουν ενταχθεί στο σύστημα. 

Όταν ένα οικόπεδο είναι κατά ένα τμήμα του εντός οικι¬ 
σμού πληθυσμού κάτω των 2.000 κατοίκων και το υπό¬ 
λοιπο τμήμα του είναι εκτός του οικισμού και εκτός του 
συστήματος αντικειμενικού προσδιορισμού της αξίας των 


ακινήτων, τότε στον υπολογισμό της φορολογητέας αξίας 
του εφαρμόζεται το αντικειμενικό σύστημα για το τμήμα 
του με μέγεθος που αντιστοιχεί στην αρτιότητα της περιο¬ 
χής. 

Η αξία της υπόλοιπης επιφάνειας του οικοπέδου, πέραν 
του αρτίου και μέχρι εξαντλήσεως του εμβαδού του, υπο¬ 
λογίζεται με τα συγκριτικά στοιχεία της περιοχής. 

2. Στο τέλος του 4ου εδαφίου, της παραγράφου 1 του 
άρθρου 2 προστίθενται τα εξής: 

«Σε περίπτωση που το κτίριο είναι κενό κατά το χρόνο 
της φορολογίας, ως χρήση λαμβάνεται η αναφερόμενη 
στην αντίστοιχη οικοδομική άδεια και σε περίπτωση που 
δεν υπάρχει άδεια η χρήση αποδεικνύεται από τον τίτλο 
κτήσης, τη φορολογική δήλωση ή άλλο έγκυρο αποδει¬ 
κτικό στοιχείο για την τελευταία πριν τη διακοπή χρήση 
του κτιρίου. 

Αν τμήματα του ίδιου κτιρίου έχουν διαφορετικές χρή¬ 
σεις ή τρόπο κατασκευής ή παλαιότητα ή στάδιο αποπε¬ 
ράτωσης, ο υπολογισμός της αξίας των κτισμάτων γίνεται 
χωριστά για κάθε τμήμα με το αντίστοιχο έντυπο. 

3. Στο τέλος του δεύτερου εδαφίου της παραγράφου 5 
του άρθρου 2 προστίθεται εδάφιο ως εξής: 

«Τα παραπάνω δεν ισχύουν σε περίπτωση επαγγελματι¬ 
κής στέγης η οποία θεωρείται ισόγεια όταν έχει είσοδο και 
μία πρόσοψη στο ισόγειο, έστω και αν έχει και άλλη ή άλ¬ 
λες προσόψεις σε δρόμους που βρίσκονται σε διαφορε¬ 
τικά, λόγω κλίσεως του εδάφους, επίπεδα». 

4. Συμπληρώνεται η παρ. 20 του άρθρου 2 ως εξής: 

«Εάν κτίσματα παλαιό και ημικατεστραμμένα ή ακόμη 
και διατηρητέα στερούνται στέγης, η αξία τους λογίζεται 
μηδενική, κατά την έκταση και τον όροφο που είναι χωρίς 
στέγη, εφόσον η αφαίρεση της στέγης οφείλεται σε κατα¬ 
στροφή και δεν περιλαμβάνεται στα πλαίσια εργασιών επι¬ 
σκευής». 

5. Συμπληρώνεται η παράγραφος 22 του άρθρου 2, ως 
εξής: 

«Αν το εναπομένον τμήμα του κτίσματος μετά την απαλ¬ 
λοτρίωση είναι μικρότερο του 50% της συνολικής επιφά¬ 
νειας των κτισμάτων και μικρότερο των 50μ2 ανά όροφο, 
εφαρμόζεται και γι’ αυτό ο συντελεστής του απαλλοτριω- 
τέου». 

6. Συμπληρώνεται η παράγραφος 7 του άρθρου 5, ως 
εξής: 

«Για οικόπεδα που βρίσκονται σε οικισμούς πληθυσμού 
κάτω των 2.000 κατοίκων και έχουν εμβαδό μεγαλύτερο 
από 550 τ.μ. ή σε οικισμούς προυφιστάμενους του έτους 
1923 και έχουν εμβαδό μεγαλύτερο από 550 τ.μ. και εφό¬ 
σον εξαντλείται η μέγιστη επιτρεπόμενη δομήσιμη επιφά¬ 
νεια, σ' αυτές τις οικοπεδικές επιφάνειες ως Συντελεστής 
Οικοπέδου (Σ.Ο.), λαμβάνεται αυτός που προκύπτει από 
τους παρακάτω μαθηματικούς τύπους, ως εξής: 

α. Σε οικισμούς κάτω των 2.000 κατοίκων: 

(Ε - 550) χ 0,40 

Σ.Ο.τελ. - [ 1 + -- ] χ Σ.Ο. 

550 

β. Σε οικισμούς προυφιστάμενους του έτους 1923: 

(Ε - 550) χ 0,40 

Σ.Ο.τελ. = [ 1 + -] χ Σ ·°■* 

500 

7. Η παράγραφος 12 του άρθρου 5 τροποποιείται και 
συμπληρώνεται ως εξής: 

«Αν το οικόπεδο: 

α. Δεν είναι οικοδομήσιμο και δεν μπορεί να τακτοποιη¬ 
θεί ώστε να γίνει οικοδομήσιμο μετά τη σύνταξη και κύ¬ 
ρωση της πράξης αναλογισμού ή πράξης εφαρμογής, τότε 
εφαρμόζεται συντελεστής 0,60. 

Στην κατηγορία των οικοπέδων που δεν είναι οικοδομή¬ 
σιμα και δεν μπορούν να τακτοποιηθούν υπάγονται τα τυ¬ 
φλά ή τα μη άρτια γενικά οικόπεδα, δηλαδή τα οικόπεδα 
που στερούνται του προσώπου ή του εμβαδού της αρτιό¬ 
τητας και δεν μπορούν να τακτοποιηθούν κατά οποιοδή- 
ποτε τρόπο αυτοτελώς, αλλά είναι αναγκαστικά προσκυ- 
ρωτέα σε όμορες ιδιοκτησίες. 

β. Δεν είναι οικοδομήσιμο, αλλά μπορεί να τακτοποιη¬ 
θεί, ώστε να γίνει οικοδομήσιμο μετά τη σύνταξη και κύ¬ 
ρωση της πράξης αναλογισμού ή πράξης εφαρμογής, 
εφαρμόζεται συντελεστής 0,80. 

Στην κατηγορία των οικοπέδων που δεν είναι οικοδομή¬ 
σιμα αλλά μπορούν να τακτοποηθούν, ώστε να γίνουν οι¬ 
κοδομήσιμα, υπάγονται όλα τα οικόπεδα τα οποία εντά¬ 
χθηκαν στο σχέδιο πόλεως αλλά δεν είναι άμεσα οικοδο¬ 
μήσιμα γιατί δεν έχει συνταχθεί και κυρωθεί η πράξη ανα¬ 
λογισμού ή πράξη εφαρμογής. 

Στην ίδια κατηγορία υπάγονται και τα τυφλά οικόπεδα 
που μπορούν να καταστούν οικοδομήσιμα καθώς και οικό¬ 
πεδα των οποίων η οικοδομησιμότητα ή μη, βεβαιώνεται 
μόνο μετά τη σύνταξη και κύρωση της πράξης τακτοποίη- 

σης. . 

Για να θεωρηθεί ότι ένα οικόπεδο ή τμήμα του δεν είναι 
οικοδομήσιμο και μπορεί ή δεν μπορεί να τακτοποιηθεί, 
απαιτείται σχετικό έγγραφο θεωρημένο από την αρμόδια 
Πολεοδομική Υπηρεσία. 

γ. Έχει κηρυχθεί απαλλοτριωτέο, κατά την έννοια της 
παρ. 22 του άρθρου 2, εφαρμόζεται συντελεστής 0,80. 

Στην κατηγορία αυτή υπάγονται τα οικόπεδα τα οποία 
υποχρεωτικά τίθενται σε κοινή χρήση, όπως δρόμοι, πλα¬ 
τείες, χώροι πρασίνου ή προορίζονται για χώρους κοινής 
ωφέλειας. 

δ. Τελεί υπό αναστολή οικοδομικών αδειών, η οποία δεν 
έχει αρθεί, εφαρμόζεται συντελεστής. 

Η αναστολή οικοδομικών αδειών αποδεικνύεται από το 
σχετικό φύλλο της Εφημερίδας της Κυβερνήσεως στο 
οποίο έχει δημοσιευθεί το οικείο Προεδρικό Διάταγμα ή η 
απόφαση του αρμόδιου οργάνου. 

ε. Είναι δεσμευμένο λόγω αρχαιολογικής έρευνας, 

εφαρμόζεται συντελεστής 0,70. 

Δεσμευμένο λόγω αρχαιολογικής έρευνας θεωρείται το 

οικόπεδο του οποίου για αόριστο χρονικό διάστημα απα¬ 


γορεύεται η οικοδομική αξιοποίηση. Απαιτείται βεβαίωση 
της αρμόδιας αρχής για την επιφάνεια του οικοπέδου που 
δεσμεύεται. 

Σε όλες τις παραπάνω περιπτώσεις, αν τμήμα μόνο του 
οικοπέδου δεν είναι οικοδομήσιμο ή είναι απαλλοτριωτέο 
ή δεσμευμένο, ο υπολογισμός της αξίας γίνεται χωριστά 
για το τμήμα αυτό και χωριστά για το υπόλοιπο τμήμα του 
οικοπέδου. Κατά τον υπολογισμό της αξίας το οικόπεδο ή 
τμήματα αυτών εξετάζονται αυτοτελώς και εφαρμόζονται 
όλοι οι συντελεστές που αντιστοιχούν σ’ αυτά εκτός του 
κριτηρίου βάθους. Ως Σ.Α.Ο. όμως λαμβάνεται για όλα τα 
τμήματα αυτός που αντιστοιχεί στο ενιαίο οικόπεδο. 

Σε οικόπεδα ή τμήματα οικοπέδων που δεν είναι οικο¬ 
δομήσιμα και τα οποία συνενώνονται εκούσια με όμορα οι¬ 
κόπεδα (άρτια και οικοδομήσιμα ή μη), δεν εφαρμόζονται 
οι μειωτικοί συντελεστές των περιπτώσεων α και β. Εκού¬ 
σια είναι η συνένωση όταν δεν γίνεται σε εκτέλεση πράξης 
αναλογισμού ή εφαρμογής κι όχι όταν η αποζημίωση καθο¬ 
ρίζεται εξωδικαστικώς με συμβιβαστικό τρόπο». 

8. Καταργούνται οι διατάξεις των άρθρων 8 έως και 14, 

καθώς και του άρθρου 16. 

9. «Ορίζεται ότι για τον υπολογισμό της αξίας των χτι¬ 
σμάτων σταθμών αυτοκινήτων δημόσιας χρήσης, βιομηχα¬ 
νικών και βιοτεχνικών κτιρίων, γεωργικών και κτηνοτροφι- 
κών κτιρίων, αποθηκών αυτοτελών, ξενοδοχείων και γε¬ 
νικά τουριστικών εγκαταστάσεων, νοσηλευτηρίων και 
ευαγών ιδρυμάτων, εκπαιδευτηρίων, αθλητικών εγκατα¬ 
στάσεων, μουσείων, θεάτρων, κινηματογράφων, συνε- 
δριακών κέντρων, αιθουσών διαλέξεων, συναυλιών, εκθε¬ 
σιακών κέντρων και γενικά κτισμάτων ειδικών κτιρίων που 
δεν υπάγονται στις προαναφερθείσες κατηγορίες, εφαρ¬ 
μόζονται οι διατάξεις των άρθρων 6 έως και 11 της αριθ. 

1129485/479/Γ0013/3.12.1996, ΠΟΑ. 1310 απόφαση 

του Υπουργού Οικονομικών». 

10. Αναδιατυπώνονται οι παράγραφοι 3, 4 και 5 του άρ¬ 
θρου 15 ως εξής: 

3. «Κατοικία ή διαμέρισμα και ειδικοί χώροι (των οποίων 
η αξία υπολογίζεται με τα έντυπα Κ4, Κ5, Κ6, Κ7, Κ8 και 
Κ9) που βρίσκονται στο ίδιο οριζόντιο επίπεδο και είναι 
συνεχόμενα, ανεξάρτητα από την ύπαρξη ή μη πράξης σύ¬ 
στασης οριζόντιας ιδιοκτησίας, για τον υπολογισμό της 
αξίας τους λαμβάνονται ως αυτοτελείς ιδιοκτησίες. 

4. Επαγγελματική στέγη, που βρίσκεται στο ίδιο οριζό¬ 
ντιο επίπεδο (όροφο) με ειδικούς χώρους (των οποίων η 
αξία υπολογίζεται με τα έντυπα Κ4, Κ5, Κ6, Κ7, Κ8 και Κ9) 
και είναι συνεχόμενη αυτών ανεξάρτητα από την ύπαρξη ή 
μη πράξης σύστασης οριζόντιας ιδιοκτησίας, λογίζεται ως 
αυτοτελής ανεξάρτητη ιδιοκτησία εφόσον έχει δική της εί¬ 
σοδο σε δρόμο ή σε στοά ή στον ακάλυπτο χώρο και δεν 

επικοινωνεί εσωτερικά με τον ειδικό χώρο. 

Αν όμως η επαγγελματική στέγη επικοινωνεί εσωτερικά 
ή βρίσκεται σε εσωτερικό χώρο του ειδικού κτιρίου, λογί¬ 
ζεται ως ειδικός χώρος. 

5. Σε περιπτώσεις κτιρίων σταθμών αυτοκινήτων δημό¬ 
σιας χρήσης καθώς και βιομηχανικών - βιοτεχνικών κτιρίων 
εφόσον συντρέχει περίπτωση προσδιορισμού αξίας μηχα¬ 
νολογικού εξοπλισμού ή εγκαταστάσεων, οι οποίες απο¬ 
τελούν συστατικά του ακινήτου, αυτός διενεργείται από 
την αρμόδια υπηρεσία του Υπουργείου Βιομηχανίας, 

Ενέργειας και Τεχνολογίας και κατά το ποσόν του προ¬ 
σαυξάνεται η λοιπή φορολογητέα αξία του ακινήτου. Απαι¬ 
τείται η προσκόμιση του σχετικού εγγράφου. 

Η απόφαση αυτή, με την οποία δεν πραγματοποιείται 
δαπάνη σε βάρος του Κρατικού προϋπολογισμού, να δη- 
μοσιευθεί στην Εφημερίδα της Κυβερνήσεως και θα 
ισχύει από τις 30.12.1996. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. Φ.711 /222/Β7/767 (5) 

Τροποποίηση της Β7/34/26.1.1994 (ΦΕΚ 

87/Β710.2.1994) υπουργικής απόφασης, που αναφέ- 

ρεται στην έγκριση Π.Μ.Σ. του Τμήματος Χημείας του 

Πανεπιστημίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/92 (ΦΕΚ 
159Α) «Εκσυγχρονισμός της Ανώτατης Εκπαίδευσης» και 
τις διατάξεις του άρθρου 16 παρ. 2 του Ν. 2327/95 (ΦΕΚ 
156/Α’) «Εθνικό Συμβούλιο Παιδείας, ρύθμιση θεμάτων 
έρευνας παιδείας κ.λπ.», με τις οποίες αντικαταστάθηκε η 
παράγρ. Ια’ του άρθρου 11 του Ν. 2083/92. 

2. Τις διατάξεις του άρθρου 29Α του Ν. 1558/85 (ΦΕΚ 
137Α) «Κυβέρνηση και Κυβερνητικά Όργανα» όπως αυτό 
προστέθηκε με το άρθρο 27 του Ν. 2081/92 (ΦΕΚ 154Α’) 
«Ρύθμιση του θεσμού των επιμελητηρίων .... και άλλες 
διατάξεις». 

3. Την αριθ. Β7/34/26.1.1994 (ΦΕΚ 87/10.2.1994 
τ.Β’) υπουργική απόφαση «Έγκριση Π.Μ.Σ. του Τμήματος 
Χημείας του Πανεπιστημίου Ιωαννίνων». 

4. Την αριθ. 776/27.6.1996 Πράξη της Συκλήτου Ειδι¬ 
κής Σύνθεσης. 

5. Τις αριθμ. 291Α/3.5.96, 292Α/10.5.96 και 293Α/ 
17.5.96 Πράξεις της Γενικής Συνέλευσης Ειδικής Σύνθε¬ 
σης του Τμήματος Χημείας του Πανεπιστημίου Ιωαννί¬ 
νων. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τροποποιούμε την αριθ. Β7/34/26.1.1994 (ΦΕΚ 87/ 
Β710.2.1994) υπουργική απόφαση ως εξής: 

Το άρθρο 3 αντικαθίσταται ως εξής: 

« Αρθρο 3 

Μεταπτυχιακοί Τίτλοι. 

Το ΠΜΣ του Τμήματος Χημείας του Πανεπιστημίου Ιω¬ 
αννίνων απονέμει: 

1. Μεταπτυχιακό Δίπλωμα Ειδίκευσης στους Τομείς: 

α. Χημεία Βιομορίων και Βιοχημείας. 

β. Χημικής Τεχνολογίας. 

γ. Χημείας. 

2. Διδακτορικό δίπλωμα στη Χημεία.» 

Το άρθρο 6 αντικαθίσταται ως εξής: 


«Άρθρο 6 

Πρόγραμμα μαθημάτων. 

α. Παρακολούθηση θεωρητικών μαθημάτων: 

Για την απονομή του ΜΔΕ, ο υποψήφιος οφείλει να πα¬ 
ρακολουθήσει 2 μαθήματα μεταπτυχιακού, επιπέδου, 3ω- 
ρών εβδομαδιαίως (3 διδακτικών μονάδων) κατά το Α’ εξά¬ 
μηνο του Α’ έτους σπουδών του και τον ίδιο αριθμό μαθη¬ 
μάτων και κατά το Β’ εξάμηνο. 

Τα μαθήματα αυτά επιλέγονται από τον υποψήφιο σύμ¬ 
φωνα με τον εσωτερικό κανονισμό του Π.Μ.Σ. του Τμήμα- 
τος, τις αποφάσεις Γ.Σ.Ε.Σ. του Τμήματος, τις αποφάσεις 
της Συντονιστικής Επιτροπής και σε συνεργασία με το επι- 
βλέπον μέλος ΔΕΠ. Ο συνολικός αριθμός διδακτικών μο¬ 
νάδων και για τα δύο εξάμηνα είναι 12. 

Τα μαθήματα που προσφέρονται από το Τμήμα είναι: 

Α’ Εξάμηνο 

1. Βιοανόργανη Χημεία. 

2. Βιοχημεία. 

3. Βιοαναλυτική Χημεία. 

4. Προχωρημένη Χημεία Τροφίμων. 

5. Ειδικά Κεφάλαια Προχωρημένης Φυσικοχημείας. 

6. Οργανική Χημεία. 

7. Φαινόμενα Μεταφοράς και Δράσεις. 

8. Περιβαλλοντική Χημεία. 

9. Πολυμερή. 

10. Διδακτική Χημείας και Φυσικών Επιστημών. 

Β’ Εξάμηνο. 

1. Ειδικά Κεφάλαια Προχωρημένης Ανόργανης Χη¬ 
μείας. 

2. Βιοχημεία II. 

3. Προχωρημένη Αναλυτική Χημεία. 

4. Προχωρημένη Τεχνολογία Τροφίμων. 

5. Ειδικά Κεφάλαια Προχωρημένης Φυσικοχημείας II. 

6. Βιοργανική Χημεία. 

7. Επιφανειακά Φαινόμενα. 

8. Προχωρημένη θεωρητική Χημεία. 

9. Χημεία Υλικών. 

10. Παιδαγωγικά και Ψυχολογία (προσφέρεται από το 
Παιδαγωγικό Τμήμα). 

Ο φοιτητής οφείλει να επιτύχει και στα τέσσερα εξετα¬ 
ζόμενα μαθήματα με βαθμό τουλάχιστον (5) με άριστα 
(10) σε δύο το πολύ εξεταστικές περιόδους, ήτοι Φε¬ 
βρουάριου - Ιουνίου και Σεπτεμβρίου. 

β. Παρακολούθηση εργαστηρίων. 

Εκτός από τα θεωρητικά αυτά μαθήματα ο υποψήφιος 
οφείλει να παρακολουθήσει κατά το Α’ εξάμηνο μόνο δύο 
εργαστήρια των 6 ωρών εβδομαδιαίως το καθένα επιλέγο¬ 
ντας δύο εργαστηριακά μαθήματα σύμφωνα με τον κανο¬ 
νισμό λειτουργίας του Π.Μ.Σ. που προσφέρονται από τα 
ακόλουθα επτά (7) εργαστήρια του Τμήματος: 

1. Εργαστήριο Ανόργανης Χημείας. 

2. Εργαστήριο Βιοχημείας. 

3. Εργαστήριο Οργανικής Χημείας. 

4. Εργαστήριο Βιομηχανικής Χημείας. 

5. Εργαστήριο Αναλυτικής Χημείας. 

6. Εργαστήριο Φυσιοκοχημείας. 

7. Εργαστήριο Χημείας Τροφίμων. 

Ο αριθμός των διδακτικών μονάδων είναι 12 και ο υπο¬ 
ψήφιος οφείλει να τύχει του βαθμού τουλάχιστον (5) με 
άριστα το (10). 

Σε περίπτωση που ο υποψήφιος αποτύχει έστω και σε 
ένα μάθημα και στις δύο (2) εξεταστικές περιόδους Φε¬ 
βρουάριου - Ιουνίου και Σεπτεμβρίου διαγράφεται αμέσως 
από τα μητρώα των μεταπτυχιακών φοιτητών. 

Από το Β’ εξάμηνο του Α’ έτους του Μεταπτυχιακού 
Προγράμματος Εκπαιδεύσεως (ΜΠΕ) ο υποψήφιος αρχί¬ 
ζει να απασχολείται ερευνητικά και οφείλει με το πέρας 
του Δ’ εξαμήνου να υποβάλει έκθεση πεπραγμένων των 
ερευνητικών του αποτελεσμάτων στο υπεύθυνο μέλος 
ΔΕ Π και τη συντονιστική επιτροπή και, αφού γίνει δεκτή 
του απονέμεται και ο τίτλος του αντίστοιχου ΜΠΕ. 

Σε περίπτωση που η επιτροπή κρίνει απαραίτητο και 
εφόσον ο υποψήφιος συνεχίζει για διδακτορικό δίπλωμα, 
μπορεί να τον απαλλάξει από την έκθεση πεπραγμένων 
του ΜΠΕ και να ενσωματώσει αυτά ο υποψήφιος στη διδα¬ 
κτορική του διατριβή αργότερα. 

Απαραίτητη προϋπόθεση για να γίνει δεκτός υποψή¬ 
φιος για διδακτορικό δίπλωμα είναι η επιτυχία κατά τη 
διάρκεια του ΜΠΕ μέσου όρου βαθμολογίας άνω του 6,5 
Λίαν Καλώς. Για την απόκτηση διδακτορικού διπλώματος 
εφόσον ο υποψήφιος γίνει δεκτός στο πρόγραμμα αυτό 
συνεχίζει την έρευνά του και υποβάλει όχι πριν το τέλος 
του 6ου εξαμήνου διδακτορική διατριβή, η οποία πρέπει 
να γίνει δεκτή σύμφωνα με το Ν. 2083/92. 

Η συνέχιση της έρευνάς του γίνεται με επίβλεψη 3με- 
λούς επιτροπής που συγκροτείται για το σκοπό αυτό.» 

Το άρθρο 7 αντικαθίσταται ως εξής: 

«Άρθρο 7 

Ο αριθμός εισακτέων ορίζεται σε 40 κατά ανώτατο όριο 
κατ’ έτος.» 

Το άρθρο 8 αντικαθίσταται ως εξής: 

«Άρθρο 8 
Προσωπικό. 

Για τη λειτουργία του Π.Μ.Σ. δεν απαιτείται επιπλέον 
προσωπικό του ήδη υπηρετούντος. Τα μέλη ΔΕΠ του υπη¬ 
ρετούν στο Τμήμα Χημείας του Πανεπιστημίου είναι 53. 

Μετά το άρθρο 12 προστίθεται το άρθρο 13 που έχει ως 
εξής: 

Άρθρο 13 

Επιμέρους θέματα τα οποία δεν αντιμετωπίζονται στην 
Υπουργική απόφαση και αφορούν ειδικές ρυθμίσεις ή λει¬ 
τουργικά θέματα του Π.Μ.Σ. θα αντιμετωπίζονται από την 
Γ.Σ.Ε.Σ. την Συντονιστική Επιτροπή του Π.Μ.Σ. και τον 
Εσωτερικό κανονισμό λειτουργίας του Προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1996 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ. Υ4α/11809 (6) 

Μετατροπή μιάς (1) κενής θέσης ειδικευόμενου γιατρού 
ειδικότητας Γεν. Χειρουργικής, σε μία (1) θέση ειδι¬ 
κευόμενου γιατρού ειδικότητας Αγγειοχειρουργικής 
στο Περ. Γενικό Νοσοκομείο Αθηνών «ΛΑΪΚΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α783). 

2. Τις διατάξεις του άρθρου 1 παρ. (1 β) του Π. Δ/τος 
129/92 (ΦΕΚ 65/Α792). 

3. Τις διατάξεις του άρθρου 27 του Ν. 2081/92 (ΦΕΚ 
154/Α792) με τις οποίες προστέθηκε στο Ν. 1558/85 
νέο άρθρο 29Α και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθ. ΔΥ3α/οικ. 878/96 (ΦΕΚ 924/Β796) από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας. 

5. Την αρ. 5857/24.10.96 απόφαση του ΚΕ.Σ.Υ. 

6. Την αρ. 1107147/1239/006Α/4.10.96 (ΦΕΚ 922/ 
Β’) απόφαση ανάθεσης αρμοδιοτήτων στον Υφυπουργό Ν. 
Χριστοδουλάκη. 

7. Την αριθ. 23/8.8.96 απόφαση του Διοικητικού Συμ¬ 
βουλίου του Περιφερειακού Γενικού Νοσοκομείου Αθη¬ 
νών «ΛΑΪΚΟ». 

8. Το υπ' αριθ. 55/96 Π.Δ. (ΦΕΚ 48/Α796) «Περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων», αποφασίζουμε: 

Η μία (1) κενή θέση ειδικευόμενου γιατρού ειδικότητας 
Γεν. Χειρουργικής που έχει συσταθεί με το υπ' αριθ. 100 
(ΦΕΚ 22/τ. Α779) Προεδρικό Διάταγμα στο Περιφε¬ 
ρειακό Γενικό Νοσοκομείο Αθηνών «ΛΑΪΚΟ» μετατρέπε- 
ται με την παρούσα σε μία (1) θέση ειδικευόμενου γιατρού 
ειδικότητας Αγγειοχειρουργικής, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1996 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Μ. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 

-♦- 

Αριθ. 1703 (7) 

Μεταβίβαση αρμοδιοτήτων της Διοικητού του Ο.Γ.Α. 
στους Γ ενικούς Διευθυντές Ασφάλισης και Διοικητικής 
Υποστήριξης. 

Η ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 4169/1961. 

2. Τις διατάξεις του άρθρου 78 παρ. 2 του Ν. 1892/ 
1990. 

3. Τις διατάξεις του άρθρου μόνου του Π.Δ. 277/ 
1992. 

4. Τις διατάξεις του άρθρου 16 του Κανονισμού «Διαρ- 
θρώσεως, Συνθέσεως και Αρμοδιοτήτων των Υπηρεσιών 
του Ο.Γ.Α.». 

5. Το από 20.12.1995 Π.Δ. (ΦΕΚ 216/τ. Ν.Π.Δ.Δ.), και 

6. Τις υπηρεσιακές ανάγκες, αποφασίζουμε: 
Μεταβιβάζουμε στους Γενικούς Διευθυντές του Ο.Γ.Α. 

Ασφάλισης Δημήτριο Πουλούδη, και Διοικητικής Υποστή¬ 
ριξης Γεώργιο Καράγιωργα, άλες τις αρμοδιότητές μου, 
όπως αυτές υφίστανται και ασκούνται στα καθ' ύλην θέ¬ 
ματα των Κλάδων και Υπηρεσιών των οποίων ο καθένας 


απ' αυτούς προίσταται. 

Με την απόφαση αυτή, δεν προκαλείται δαπάνη σε βά¬ 
ρος του Κρατικού Προϋπολογισμού και του Προϋπολογι¬ 
σμού του Ο.Γ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1996 

Η Διοικητής 
ΜΑΡΙΑ ΚΥΠΡΙΩΤΑΚΗ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 «ΑΘΗΝΑ 104 32 · ΤΕΙ.ΕΧ 223211 ΥΡΕΤΘΒ.ΡΑΧ 5234312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

ΚΑ.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.τλ.) 

30.000 

δρχ. 

1.500 

δρχ.· 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

Μ 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

η 

Παράρτημα (Πίνακες επιτυχόντων διαγωνισμών) 

5.000 


250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

Μ 

Ανώτατου Ειδικού Δικαστηρίου (Α.Ε.Δ.) 

3.000 


150 

» 

Ανωνύμων Εταιρειών & Ε.Π.Ε. 

150.000 

Μ 

7.500 

Μ 

Προκηρύξεων Α.Σ.Ε.Π. 

10.000 

Μ 

500 

» 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

Μ 

6.000 

Μ 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

► Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου, 

► Η πληρωμή του ποσοστού του ΤΑΠΕΤ που ανπστοιχεί σε συνδρομές, εισπράΤτεται στην Αθήνα από το Ταμείο του ΤΑ- 
ΓΙΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

► Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

*■ Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

► Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













